Tietojen avulla opimme tuntemaan asiakkaamme, heidän toimintansa sekä pankkipalveluiden tarpeen. Näin voimme tarjota asiakkaillemme sopivimmat palvelut, turvata heidän taloudelliset etunsa ja havaita mahdollisen poikkeavan tai epäilyttävän toiminnan.  Haluamme suojella asiakkaitamme ja koko yhteiskuntaa. Pyydetyt tiedot päivitetään asiakasjärjestelmiimme, jotta kaikki sinua koskevat tiedot ovat oikein ja ajan tasalla. Tuntemistietoja ja muita henkilötietoja voidaan käyttää esimerkiksi rahanpesun ja terrorismin rahoittamisen estämiseen, paljastamiseen ja selvittämiseen sekä rahanpesun ja terrorismin rahoittamisen ja sen rikoksen, jolla rahanpesun tai terrorismin rahoittamisen kohteena oleva omaisuus tai rikoshyöty on saatu, tutkintaan saattamista varten.